**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL VŠĮ NEMUNO EUROREGIONO MARIJAMPOLĖS BIURO EILINIO VISUOTINIO DALININKŲ SUSIRINKIMO

2019 m. birželio 18 d. Nr. 34-70

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 7 straipsnio 5 dalies 1 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. 5TS-911 „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 7 punktais bei atsižvelgdama į viešosios įstaigos Nemuno euroregiono Marijampolės biuro 2019-05-30 raštą Nr. SD-059 „Dėl visuotinio dalininkų susirinkimo“, Lazdijų rajono savivaldybės taryba nusprendžia:

1. Įgalioti Iloną Šaparauskienę, Lazdijų rajono savivaldybės administracijos direktorę, o jos dėl ligos, komandiruotės, atostogų ar kitų objektyvių priežasčių nesant, – Sonatą Dumbliauskienę, Lazdijų rajono savivaldybės mero patarėją, atstovauti Lazdijų rajono savivaldybei 2019 m. birželio 28 d. vyksiančiame viešosios įstaigos Nemuno euroregiono Marijampolės biuro (juridinio asmens kodas 165823751) eiliniame visuotiniame dalininkų susirinkime ir dalyvauti svarstant šiuos darbotvarkės klausimus:

1.1. Dėl viešosios įstaigos Nemuno euroregiono Marijampolės biuro 2018 m. finansinių ataskaitų rinkinio tvirtinimo;

1.2. Dėl viešosios įstaigos Nemuno euroregiono Marijampolės biuro 2018 m. veiklos ataskaitos tvirtinimo;

1.3. Dėl viešosios įstaigos Nemuno euroregiono Marijampolės biuro 2019 m. veiklos finansavimo;

1.4. Dėl bendradarbiavimo per sieną ir regioninių programų (informacija);

1.5. Dėl Lietuvos šalies atstovų delegavimo į Nemuno euroregiono tarybą;

1.6. Einamieji klausimai.

2. Įpareigoti Lazdijų rajono savivaldybės įgaliotinį viešosios įstaigos Nemuno euroregiono Marijampolės biuro eiliniame visuotiniame dalininkų susirinkime:

2.1. Balsuoti „už“ balsuojant:

2.1.1. už viešosios įstaigos Nemuno euroregiono Marijampolės biuro 2018 m. finansinių ataskaitų rinkinio patvirtinimą (2018 m. finansinių ataskaitų rinkinys pridedamas);

2.1.2. už viešosios įstaigos Nemuno euroregiono Marijampolės biuro 2018 m. veiklos ataskaitos patvirtinimą (2018 m. veiklos ataskaita pridedama);

2.1.3. už viešosios įstaigos Nemuno euroregiono Marijampolės biuro 2019 m. veiklos finansavimą:

2.1.3.1. už 2019 m. dalininko nario mokesčio dydžio, susidedančio iš dviejų dalių patvirtinimo:

I dalis – 1450 Eur nuo vieno dalininko;

II dalis:

 1) po 0,02 Eur nuo dalininko teritorijoje gyvenančio vieno asmens – jeigu toje teritorijoje gyvena mažiau kaip 50 tūkstančių žmonių;

2) po 0,015 Eur nuo dalininko teritorijoje gyvenančio vieno asmens – jeigu toje teritorijoje gyvena daugiau kaip 50 tūkstančių žmonių.

2.1.3.2. 2019 m. dalininko nario mokesčio biuro veiklos vykdymui pervedimo į biuro atsiskaitomąją sąskaitą iki 2019 m. rugpjūčio 31 d.

2.1.4. už Lietuvos šalies atstovų delegavimą į Nemuno euroregiono tarybą:

2.1.4.1. balsuoti už Lazdijų rajono savivaldybės merę Ausmą Miškinienę, už Alytaus miesto savivaldybės merą Nerijų Cesiulį ir už Kazlų Rūdos savivaldybės merą Mantą Varašką.

2.2. Nebalsuoti eilinio visuotinio dalininkų susirinkimo šiais darbotvarkės klausimais:

2.2.1. ,,Dėl bendradarbiavimo per sieną ir regioninių programų‘‘.

2.2.2. ,,Einamieji klausimai‘‘.

2.3. Sprendimus procedūriniais eilinio visuotinio dalininkų susirinkimo klausimais priimti savarankiškai.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Ieva Stankevičienė, tel. 8 614 94 830

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL VŠĮ NEMUNO EUROREGIONO MARIJAMPOLĖS BIURO EILINIO VISUOTINIO DALININKŲ SUSIRINKIMO“ PROJEKTO**

**AIŠKINAMASIS RAŠTAS**

2019 m. birželio 11 d.

Lazdijų rajono savivaldybės tarybos sprendimo „Dėl VšĮ Nemuno euroregiono Marijampolės biuro eilinio visuotinio dalininkų susirinkimo“ projektas parengtas vadovaujantis Vietos savivaldos įstatymo 16 straipsnio 4 dalimi, Viešųjų įstaigų įstatymo 7 straipsnio 5 dalies 1 punktu, Atstovavimo Lazdijų rajono savivaldybei viešosiose įstaigose taisyklių 5 ir 7 punktais bei atsižvelgiant į viešosios įstaigos Nemuno euroregiono Marijampolės biuro 2019-05-30 raštą Nr. SD-059 „Dėl visuotinio dalininkų susirinkimo“.

Viešosios įstaigos Nemuno euroregiono Marijampolės biuro teisinis statusas – viešoji įstaiga. Lazdijų rajono savivaldybė yra įstaigos dalininkė, o Lazdijų rajono savivaldybės, kaip įstaigos dalininkės teises ir pareigas įgyvendinanti institucija – Lazdijų rajono savivaldybės taryba.

Šio projekto tikslas – įgalioti Iloną Šaparauskienę, Lazdijų rajono savivaldybės administracijos direktorę, o jos dėl ligos, komandiruotės, atostogų ar kitų objektyvių priežasčių nesant, – Sonatą Dumbliauskienę, Lazdijų rajono savivaldybės mero patarėją, atstovauti Lazdijų rajono savivaldybei 2019 m. birželio 28 d. įvyksiančiame viešosios įstaigos Nemuno euroregiono Marijampolės biuro eiliniame visuotiniame dalininkų susirinkime ir įpareigoti Lazdijų rajono savivaldybės įgaliotinį balsuoti VšĮ Nemuno euroregiono Marijampolės biuro eiliniame visuotiniame dalininkų susirinkime, kad būtų įgyvendintos Viešųjų įstaigų įstatyme numatytos Lazdijų rajono savivaldybės, kaip įstaigos dalininkės, neturtinės ir turtinės teisės.

VšĮ Nemuno euroregiono Marijampolės biuro dalininkų kapitalas 2018 m. gruodžio 31 d. buvo 6661,26 Eur. VšĮ Nemuno euroregiono Marijampolės biuro 2018 m. finansinių ataskaitų rinkinio auditą atliko ir nepriklausomo auditoriaus išvadą pateikė UAB „Audito laikas“.

Įgyvendinus Lazdijų rajono savivaldybės tarybos sprendimą, bus įgyvendintos Viešųjų įstaigų įstatyme numatytos Lazdijų rajono savivaldybės, kaip viešosios įstaigos Nemuno euroregiono Marijampolės biuro dalininkės, neturtinės ir kitos teisės.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų nepateikta.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistė Ieva Stankevičienė.

Ekonomikos skyriaus vyr. specialistė Ieva Stankevičienė